Espúrnia

**Espúrnia** està separada en tres continents, Qush (antigament Terres de la Llum, a l'oest), Aksum (antigament Terres de l'Ombra, a l'est), connectats per Ràsna (La Sabana Central), lloc de naixement i territori central de l'Imperi Humà.

Al sud tenim les Illes Polars, arxipèlag de roques glaçades on només hi viuen diversos monstres tentaculats marins, aixi com alguns pirates amagats de la resta del món.

### Qush - Les Terres Occidentals

Els seus boscos havien acollit als elfs i els gnoms. La serralada del Martell era llar dels nans i els mitgerols vivien tranquils als turons de Pratverd. Amb el temps, els elfs de la costa est es van separar en silvans i grisos, mentre que els de la costa oest van viure en societats mixtes de silvans i elfs mariners. Ara està plena de fortins,camps de treball i colònies de veterans de l'Imperi Humà.

##### Ciutats Importants de Qush

* **Ylduron,** la capital nana, al Nord. Antigament la més important de les seves Mines-Colònia, es van tancar sota terra i no se n'ha sabut més. La resta de ciutats nanes van ser reconvertides en camps d'esclaus minant metalls i gemes.
* **Merk**, al nord-est, una antiga fortalesa polar on convivien nans,gnoms i elfs, ara transformada en colònia penal.
* **La Ciutat del Llac,** al bell mig de Qush. Abans nucli de comerç i contacte multicultural, ara només hi ha un cràter.
* **Ishannadú,** l'antiga capital gnoma, en una gran caverna als boscos centrals. Ocupada per l'Imperi Humà com a mina de gemes.
* **Kyreneia**, ciutat èlfica situada al nord de la Costa Oest, repoblada per humans.
* **Pidnaria**, llar de l'arbre Sagrat dels elfs de la Costa Oest, exterminada i deshabitada, en runes.
* **Akragae,** ciutat èlfica situada al sud de la Costa Oest, repoblada per humans.
* **Arborea**, llar de l'arbre Sagrat dels Elfs silvans de la costa est. Cremada i talada, en runes.
* **Siddon**, **Tebai**, **Pyria,** triarquia de ciutats a la costa de l'Oceà Primordial, situades en desembocadures fluvials, poblades per elfs blaus, exterminats el primer dia de l'Anti-Creuada. A més de ser navegants com tots els elfs blaus, els mags de la triarquía abraçaren les forçes elementals, especialitzant-se (Pyria dominà el foc amb l'ajuda de dimonis, Siddon controlà l'Aire amb les seves naus aèries i Tebai dominà les ones). Conquerides les tres, ara són repoblades per humans.
* **La Gran Cambra del Turó Gros,** a Pratverd, antic centre de trobada i festí dels líders tribals mitgerols, lloc on escollien els Alts-Pastors que els guiaven. Ara derruïda i enrunada.

### Aksum - Les Terres Orientals

Terreny de jocs dels antics Déus Tirans, Aksum es va obrir al món després del seu alliberament, traçant un eix amb Qush a través dels comerciants humanoides. La seva gent, abans dedicada a la guerra total, va fer florir amb cultures pròpies i úniques. Durant l'Anti-Creuada, al nord, es va talar la Gran Jungla per convertir-la en terrenys conreables, i al sud, els pics dels gegants van caure sota les Legions d'Acer. Milers de persones-animal van ser esclavitzades, els pells verdes, cremats.

Només Roca Negra, antiga capital d'Aksum, restava sense conquerir, i va establir una aliança amb l'Últim Enclau.

##### Ciutats Importants d'Aksum

* **Roca-Negra** - reconstruïda després de la Gran Guerra, alberga guerrers de tot Aksum, preparats a resistir fins el final.
* **Els 4 Pics -** llar de genasi i criatures elementals que convivien amb goliats(gel, aigua), diabolics (foc), fades (aire) i gegants (terra), amb el Llac dels Esperits com a centre de trobada. Conquerits parcialment, sota control humà.. (ara anomenats pic blau, pic roig, pic gris i pic verd, respectivament)
* **Les Illes Bessones -** dues grans illes on pirates elfs exiliats (drow) i dracònids van lluitar entre ells durant anys fins que els humans els van conquerir i ocupar. Les capitals són **IBOSHIM**, ciutat dels dracònids (a l'Illa Menor, volcànica) i **NOVA POSIDÒNIA**, ciutat dels drow (a l'iIlla Major, tropical). Les Bessones estan plenes de plantacions i mà d'obra esclava.
* **Nakkada** - *"la Primera Capital"* de les persones-animal, la ciutat més antiga de la Gran Jungla, amb grans piramides apuntant al cel. Ara reocupada pels humans.
* **Teotitlaxca** - *"la Daurada"*, construida a les alçades entre terrasses i vigilada per zigurats, Nucli del comerç norteny, tota la vall està poblada.
* **Karakonna** - capital subterrània dels clans genets goblins, abandonada a les Legions d'Acer. Ara ronden l'estepa, muntats en els seus grans llops, hostigant l'enemic humà que avança.

### Ràsna (La Sabana Central/Les Illes Desolades)

Territori natiu humà, destrossat per les guerres contra els Déus Tirans, amb una capital recentment construïda, **Nova Domus** (en comú, Nou Port), seu del Senat Imperial.